*1. melléklet*

**Az aratással összefüggő alapvető tűzvédelmi szempontok**

*Kalászos termény betakarításának helyszínén a tűzvédelmet alapvetően meghatározza:*

* + - a tűzoltó készülékek megfelelősége,
    - a mezőgazdasági erő- és munkagépek és egyéb járművek tűzvédelmi felülvizsgálatának elvégzése (jegyzőkönyv, mezőgazdasági járművet érintő műszaki ellenőrzés),
    - az erő- és munkagép kipufogó-vezeték, szikratörő műszaki állapota, tisztántartása,
    - a tartalék üzem- és kenőanyagok elhelyezése,
    - a munkaszünet idejére vonatkozó gépelhelyezési előírások betartása,
    - a dohányzásra kijelölt hely megfelelősége,
    - a learatott kalászos termény OTSZ szerinti elhelyezése,
    - az OTSZ által előírt területen a védőszántás kialakítása,
    - a mezőn összerakott kazal tárolási kialakítása,
    - a növényi hulladék OTSZ szerinti égetése.

*Kalászos termény betakarításkor a telephely tűzvédelmét alapvetően meghatározza:*

* + - a megfelelő tűzvédelmi szabályzat,
    - a munkavállalók tűzvédelmi oktatása és annak nyilvántartása,
    - a tűzvédelmi szakvizsgára kötelezett munkakörök nyilvántartása (jegyzék, kimutatás) és érvényes tűzvédelmi szakvizsgával rendelkező munkavállalók foglalkoztatása,
    - a villamos- és villámvédelmi berendezések tűzvédelmi felülvizsgálata és annak igazolása (jegyzőkönyv, minősítő irat),
    - a terményszárítás szabályainak betartása.